פירוש נוסף ערך זה עוסק בנבחרת הגברים של אנגליה בכדורגל. אם התכוונתם לנבחרת הנשים, ראו נבחרת אנגליה בכדורגל נשים.

אוטבוס של נבחרת אנגליה , בלונדון
ראש הממשלה רישי סונאק מבקר במרכז אימוני הכדורגל של אנגליה,פארק סנט ג'ורג' , יחד עם נבחרת הגברים של אנגליה.
**נבחרת אנגליה בכדורגל** (באנגלית: **England national football team**) מייצגת את אנגליה בתחרויות כדורגל בינלאומיות ומנוהלת על ידי התאחדות הכדורגל של אנגליה. על אף שרוב הנבחרות הלאומיות ברחבי העולם מייצגות מדינות ריבוניות, כל אחת מבין ארבע אומות הבית (האומות המרכיבות את הממלכה המאוחדת) מיוצגת על ידי נבחרת לאומית נפרדת.

אנגליה זכתה במונדיאל 1966, כאשר היא הייתה המארחת, והגיעה לשלב חצי הגמר במונדיאל 1990 ובמונדיאל 2018. היא העפילה רק שלוש פעמים לשלב חצי הגמר באליפות אירופה בכדורגל (ביורו 1968, כשאירחה את יורו 1996 וביורו 2020), ופעם אחת לשלב הגמר (יורו 2020). מבין הנבחרות שזכו בגביע העולם בכדורגל. נבחרת אנגליה היא הנבחרת המצליחה ביותר מבין ארבע הנבחרות הבריטיות, והיא זכתה באליפות הבית הבריטית 54 פעמים, בטרם בוטלה התחרות. במונדיאל 2022 הגיעה נבחרת אנגליה עד לשלב רבע הגמר שם הודחה על ידי נבחרת צרפת בתוצאה 2:1

הדירוג הנוכחי של נבחרת אנגליה ברשימת הדירוג של פיפ"א, הוא המקום ה-3 בעולם, נכון ל-21 בדצמבר 2023; הניקוד הוא 1,800.05 - ללא שינוי לעומת ניקוד קודם. דירוג השיא 3 נמדד לראשונה באוגוסט 2012, והדירוג הנמוך ביותר 27 נמדד לראשונה בפברואר 1996.

באופן מסורתי היריבה הגדולה ביותר של הנבחרת היא סקוטלנד. לאחר שהמשחקים הקבועים נגד סקוטלנד בוטלו בשלהי שנות ה-80 של המאה ה-20, היריבויות עם ארגנטינה וגרמניה הפכו למשמעותיות יותר וזאת בגלל המפגשים בין הנבחרות בשלבי הפלייאוף של גביעי העולם.

היסטוריה
--------

חולצת המשחק של הנבחרת בעת שזכתה במונדיאל 1966
נבחרת אנגליה היא נבחרת הכדורגל הוותיקה ביותר בעולם, ביחד עם סקוטלנד. הנבחרת האנגלית ערכה את משחק הכדורגל הראשון שלה מול נבחרת סקוטלנד ב-30 בנובמבר 1872, במשחק שבו אירחה ההתאחדות הסקוטית את נבחרת אנגליה באצטדיון המילטון קרסנט שבעיר גלאזגו שבסקוטלנד. המשחק נערך לעיני כ-4,000 צופים, והסתיים בתוצאה 0:0. במהלך 40 השנה הבאות, שיחקה הנבחרת האנגלית רק מול נבחרות מהאיים הבריטיים, משמע נגד סקוטלנד, ויילס ואירלנד. משחקים אלו נהיו לתחרותיים עם הקמת אליפות הבית הבריטית שהתקיימה בין השנים 1883 ו-1984.

הנבחרת האנגלית הצטרפה לפיפ"א בשנת 1906. בשנת 1908 שיחקה הנבחרת לראשונה מול נבחרת מחוץ לבריטניה, כאשר ערכה משחק ידידות באוסטריה מול הנבחרת המקומית, משחק שנגמר בתוצאה 1:6 לטובת אנגליה. בשנותיה הראשונות, שיחקה הנבחרת האנגלית רק מול נבחרות אירופאיות כגון צרפת, שוודיה, הונגריה, גרמניה ואיטליה. את משחקה הראשון אי פעם מול נבחרת מחוץ לאירופה ערכה ב-6 באוגוסט 1936, במשחק מול סין באולימפיאדת 1936 כ"נבחרת בריטניה בכדורגל". המשחק נגמר בניצחון בריטי 0:2. יחסיה של הנבחרת עם פיפ"א היו קשים תחילה, תופעה שלוותה בפרישת הנבחרות הבריטיות מפיפ"א ב-1928.

רגע השפל בהיסטוריית הנבחרת התרחש ב-14 במאי 1938 בטקס שלפני ההתמודדות מול נבחרת גרמניה באצטדיון האולימפי של ברלין. כל שחקני הנבחרת ביצעו הצדעה נאצית לקהל הגרמני במצוות ממשלתו של נוויל צ'מברלין. אירוע זה נחשב לאחד הרגעים החשוכים בהיסטוריה הספורטיבית של אנגליה.

בשנת 1946 חזרו הנבחרות הבריטיות לפיפ"א, ולכן לא השתתפה הנבחרת האנגלית במשחקי גביע העולם בכדורגל שקדמו ל-מונדיאל 1950. בגביע העולם הראשון בו השתתפה, נוצחה הנבחרת בתוצאה 1:0 נגד ארצות הברית. הפסד זה, והפסד נוסף לספרד מנעו מאנגליה להעפיל מהסיבוב הראשון. הפסד 6:3 להונגריה בשנת 1953 הוא ההפסד הראשון של נבחרת אנגליה לנבחרת לא-בריטית באצטדיון ומבלי.

למרות העובדה שוולטר וינטרבוטום היה למנג'ר הנבחרת האנגלית הראשון שמונה במשרה מלאה, הנבחרת לא הגיעה לאף הישג משמעותי מחוץ לבריטניה עד לשנת 1963, שבה מונה לתפקיד אלף ראמזי. תחת הנהגתו של ראמזי זכתה הנבחרת האנגלית בתואר אלופת העולם בכדורגל במונדיאל 1966, שנערך על אדמת אנגליה, לאחר ניצחון 2:4 על גרמניה המערבית במשחק הגמר, הודות לשלושער של ג'ף הרסט, כולל שער שנוי במחלוקת בהארכה שמכונה על ידי רבים "השער שלא היה".

נבחרת אנגליה העפילה אוטומטית למונדיאל 1970 כמגנה על התואר, אך נכשלה בשלב רבע הגמר מול נבחרת גרמניה המערבית. למונדיאל 1974 ומונדיאל 1978 לא הצליחה נבחרת אנגליה להעפיל. ב-1982 העפילה הנבחרת, תחת הדרכתו של רון גרינווד, למונדיאל 1982, לאחר 12 שנים שבהן לא העפילה לטורניר. בטורניר עצמו הודחה הנבחרת בשלב הבתים השני מבלי להפסיד ולו משחק אחד לאורך כל הטורניר.

במונדיאל 1986 תחת בובי רובסון הגיעה הנבחרת רק עד רבע הגמר, ובמונדיאל 1990 שנערך באיטליה ונחשב להצלחה האנגלית הגדולה ביותר מאז 1966, סיימה במקום הרביעי בטורניר, לאחר שבחצי הגמר הפסידה לגרמניה המערבית בבעיטות הכרעה.

גרהאם טיילור, יורשו של רובסון, נכשל בהעפלת הנבחרת למונדיאל 1994 אך בטורניר שלאחר מכן, יורו 1996 שנערך באנגליה, תחת הדרכת טרי ונבלס, הגיעה הנבחרת להישג השיא שלה באליפות אירופה בכדורגל, כאשר הגיעה לשלב חצי הגמר.

בשנות ה-90 של המאה ה-20 ובעשור הראשון של המאה ה-21 הייתה הנבחרת האנגלית דרך קבע אחת מ-20 הנבחרות המובילות בעולם, אך לא השכילה לעבור את שלב רבע הגמר באף טורניר בינלאומי. סוון גוראן אריקסון השוודי מונה לתפקיד מאמן נבחרת אנגליה בשנת 2001, ובכך הפך למאמן הראשון מחוץ לאנגליה שהפך למאמן הנבחרת.

בשנת 2006 מונה סטיב מקלארן למאמן הנבחרת, אך הוא פוטר לאחר כישלונה של הנבחרת במוקדמות יורו 2008, ובמקומו מונה האיטלקי פאביו קאפלו, אשר הוביל את הנבחרת לשמינית הגמר במונדיאל 2010 ולרבע הגמר ביורו 2012.

בשנת 2012 מונה רוי הודג'סון למאמן הנבחרת, ובמונדיאל 2014 הודחה הנבחרת בהדרכתו לאחר שסיימה את שלב הבתים במקום האחרון בבית עם נקודה אחת בלבד. ביורו 2016 אכזבה אנגליה, כשהודחה בשלב שמינית הגמר על ידי איסלנד. בעקבות ההדחה התפטר הודג'סון מאימון הנבחרת ובמקומו מונה סם אלרדייס, אך לאחר שנחשד בשחיתות הוא נאלץ להתפטר אחרי משחק אחד בלבד כמאמן הנבחרת, וגארת' סאות'גייט מונה במקומו. תחת סאות'גייט הגיעה הנבחרת לחצי גמר מונדיאל 2018, לראשונה מאז מונדיאל 1990, לאחר שניצחה בשמינית הגמר את קולומביה וברבע הגמר את שוודיה. בחצי הגמר הודחה על ידי קרואטיה ובמשחק על המקום השלישי הפסידה לבלגיה. בנוסף, העפילה לחצי גמר יורו 2020, לראשונה מאז 1996, ואחרי ניצחון על דנמרק העפילה לגמר היורו בפעם הראשונה בתולדותיה, בו הפסידה לאיטליה בתום דו-קרב פנדלים.

אצטדיון
-------

אצטדיון ומבלי במהלך משחק הנבחרת מול גרמניה, 2007
ב-50 השנים הראשונות מאז הקמתה, קיימה הנבחרת האנגלית את משחקיה בכל רחבי אנגליה, כאשר בתחילת שנותיה השתמשה במגרשי קריקט ומאוחר יותר החלה בשימוש מגרשים של קבוצות שונות. נבחרת אנגליה ערכה את משחקה הראשון אי פעם באצטדיון ומבלי ב-1924 נגד סקוטלנד, אך ב-27 השנים שלאחר מכן, שיחקה הנבחרת באצטדיון ומבלי רק במשחקים נגד הנבחרת הסקוטית.

במאי 1951 הפכה נבחרת ארגנטינה לנבחרת הראשונה חוץ מסקוטלנד שמשחקת באצטדיון זה, ועד שנת 1960 רוב משחקי הנבחרת החלו להיות משוחקים באצטדיון זה. בין 1966 ו-1995 שיחקה הנבחרת האנגלית את כל משחקיה הביתיים בוומבלי.

משחקה האחרון של נבחרת אנגליה באצטדיון ומבלי הישן היה ב-7 באוקטובר 2000 נגד גרמניה, משחק אותו הפסידה נבחרת אנגליה בתוצאה 0–1. מאז אותו משחק שיחקה הנבחרת האנגלית ב-14 אצטדיונים שונים ברחבי אנגליה. התאחדות הכדורגל האנגלית חוקקה חוק לפיו הנבחרת מחויבת לשחק באצטדיון ומבלי לפחות עד שנת 2036, כאשר המניע המוביל להחלטה זו הוא מניע כלכלי: אצטדיון ומבלי הישן לא היה בבעלות ההתאחדות האנגלית, ובשל בניית האצטדיון החדש נכנסה ההתאחדות האנגלית לחובות כבדים. החוק נועד להוציא את מירב הרווחים מאצטדיון זה כדי לכסות על החוב המקורי על האצטדיון.

המשחק הראשון באצטדיון המחודש נערך במרץ 2007, כשהנבחרת הצעירה של אנגליה אירחה את איטליה במשחק שמשך 55,700 צופים והסתיים בתיקו 3-3, כאשר דייוויד בנטלי כובש את השער הראשון של כדורגלן אנגלי אי-פעם באצטדיון החדש. החלוץ האיטלקי ג'יאמפולו פאציני כבש את השער הראשון באצטדיון לאחר 29 שניות בלבד, וכן כבש את השלושער הראשון בתולדות האצטדיון.

### נבחרת אנגליה מחוץ לאצטדיון ומבלי

בשבע השנים בין המשחק מול גרמניה ועד המשחק הראשון של הנבחרת האנגלית מול ברזיל במשחק ידידות בשנת 2007, שיחקה נבחרת אנגליה בסך הכל 34 משחקים ב-14 אצטדיונים שונים ברחבי אנגליה. בסך הכל ניצחה 22 משחקים, סיימה 7 בתיקו והפסידה חמישה. במשחקים רשמיים (מוקדמות גביע העולם והיורו) לאנגליה מאזן של 11 ניצחונות ושלוש תוצאות תיקו מתוך 14 משחקים בסך הכל. רשימת המגרשים ומספר המשחקים ששוחקו בהם:

* אולד טראפורד - 14
* אצטדיון סנט ג'יימס פארק - 3
* אנפילד - 3
* וילה פארק - 3
* אצטדיון סיטי אוף מנצ'סטר - 2
* אצטדיון האור - 2 (1 במשחק נגד בלגיה כונה ומבלי "הישן")
* אצטדיון ריברסייד - 1
* פורטמן רואד - 1
* פרייד פארק - 1
* אצטדיון וולקרס - 1
* סנט מאריס - 1
* אלנד רואד - 1
* אפטון פארק - 1
* וויט הארט ליין - 1

נבחרת אנגליה במונדיאלים ובמשחקי היורו
-------------------------------------

### משחקי גביע העולם בכדורגל (המונדיאל)

המלכה אליזבת מעניקה את גביע העולם לבובי מור, קפטן הנבחרת שזכתה במונדיאל 1966
שחקני הנבחרת לפני משחק מול פרגוואי במונדיאל 2006
הנבחרת במהלך משחק מול קוסטה ריקה במונדיאל 2014
שחקני הנבחרת בעת בעיטות ההכרעה בשמינית הגמר מול קולומביה במונדיאל 2018

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נכנסה |
| הממלכה האיטלקיתהממלכה האיטלקית 1934 |
| צרפתצרפת 1938 |
| ברזילברזיל 1950 | סיבוב ראשון | 3 | 1 | 0 | 2 | 2 | 2 |
| שווייץשווייץ 1954 | רבע גמר | 3 | 1 | 1 | 1 | 8 | 8 |
| שוודיהשוודיה 1958 | סיבוב ראשון | 4 | 0 | 3 | 1 | 4 | 5 |
| צ'ילהצ'ילה 1962 | רבע גמר | 4 | 1 | 1 | 2 | 5 | 6 |
| אנגליהאנגליה 1966 | **מקום ראשון** | 6 | 5 | 1 | 0 | 11 | 3 |
| מקסיקומקסיקו 1970 | רבע גמר | 4 | 2 | 0 | 2 | 4 | 4 |
| גרמניהגרמניה 1974 | לא העפילה |
| ארגנטינהארגנטינה 1978 |
| ספרדספרד 1982 | סיבוב שני | 5 | 3 | 2 | 0 | 6 | 1 |
| מקסיקומקסיקו 1986 | רבע גמר | 5 | 2 | 1 | 2 | 7 | 3 |
| איטליהאיטליה 1990 | מקום רביעי | 7 | 3 | 3 | 1 | 8 | 6 |
| ארצות הבריתארצות הברית 1994 | לא העפילה |
| צרפתצרפת 1998 | שמינית גמר | 4 | 2 | 1 | 1 | 7 | 4 |
| קוריאה הדרומיתקוריאה הדרומית יפןיפן 2002 | רבע גמר | 5 | 2 | 2 | 1 | 6 | 3 |
| גרמניהגרמניה 2006 | רבע גמר | 5 | 3 | 2 | 0 | 6 | 2 |
| דרום אפריקהדרום אפריקה 2010 | שמינית גמר | 4 | 1 | 2 | 1 | 3 | 5 |
| ברזילברזיל 2014 | שלב הבתים | 3 | 0 | 1 | 2 | 2 | 4 |
| רוסיהרוסיה 2018 | מקום רביעי | 7 | 3 | 1 | 3 | 12 | 8 |
| קטר (מדינה)קטר (מדינה) 2022 | רבע גמר | 5 | 3 | 1 | 1 | 13 | 4 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 16/22 | 74 | 32 | 22 | 20 | 104 | 68 |

* משחקי תיקו כוללים גם משחקים שהוכרעו בבעיטות הכרעה

### משחקי אליפות אירופה בכדורגל (היורו)

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא נכנסה |
| ספרדספרד 1964 | לא העפילה |
| איטליהאיטליה 1968 | מקום שלישי | 2 | 1 | 0 | 1 | 2 | 1 |
| בלגיהבלגיה 1972 | לא העפילה |
| יוגוסלביהיוגוסלביה 1976 |
| איטליהאיטליה 1980 | שלב הבתים | 3 | 1 | 1 | 1 | 3 | 3 |
| צרפתצרפת 1984 | לא העפילה |
| גרמניהגרמניה 1988 | שלב הבתים | 3 | 0 | 0 | 3 | 2 | 7 |
| שוודיהשוודיה 1992 | שלב הבתים | 3 | 0 | 2 | 1 | 1 | 2 |
| אנגליהאנגליה 1996 | חצי גמר | 5 | 2 | 3 | 0 | 8 | 3 |
| בלגיהבלגיה הולנדהולנד 2000 | שלב הבתים | 3 | 1 | 0 | 2 | 5 | 6 |
| פורטוגלפורטוגל 2004 | רבע גמר | 4 | 2 | 1 | 1 | 10 | 6 |
| אוסטריהאוסטריה שווייץשווייץ 2008 | לא העפילה |
| פוליןפולין אוקראינהאוקראינה 2012 | רבע גמר | 4 | 2 | 2 | 0 | 5 | 3 |
| צרפתצרפת 2016 | שמינית גמר | 4 | 1 | 2 | 1 | 4 | 4 |
| האיחוד האירופיהאיחוד האירופי 2020 | מקום שני | 7 | 5 | 2 | 0 | 11 | 2 |
| גרמניהגרמניה 2024 | העפילה |  |  |  |  |  |  |
| **סה"כ** | 10/16 | 38 | 15 | 13 | 10 | 51 | 37 |

* משחקי תיקו כוללים גם משחקים שהוכרעו בבעיטות הכרעה

### ליגת האומות של אופ"א

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | א | מקום שלישי | 6 | 2 | 2 | 2 | 7 | 8 |
| איטליהאיטליה 2020-2021 | א | שלב הבתים | 6 | 3 | 1 | 2 | 7 | 4 |
| הולנדהולנד 2022-2023 | א | ירדה לדרג ב | 6 | 0 | 3 | 3 | 4 | 10 |
| 2024-2025 | ב |  |  |  |  |  |  |  |
| **סה"כ** | 18 | 5 | 6 | 7 | 18 | 22 |

* משחקי תיקו כוללים גם משחקים שהוכרעו בבעיטות הכרעה

שיאי שחקנים
-----------

נכון ל-17 בנובמבר 2023. 

שחקנים **מודגשים** הם שחקנים שעדיין פעילים בנבחרת.
### שיאני ההופעות

**פיטר שילטון**, שיאן ההופעות (125) בנבחרת אנגליה בכל הזמנים.

| דירוג | שם | שנים בנבחרת | הופעות | שערים |
| --- | --- | --- | --- | --- |
| 1 | פיטר שילטון | 1970–1990 | **125** | 0 |
| 2 | ויין רוני | 2003–2018 | **120** | 53 |
| 3 | דייוויד בקהאם | 1996–2009 | **115** | 17 |
| 4 | סטיבן ג'רארד | 2000–2014 | **114** | 21 |
| 5 | בובי מור | 1962–1973 | **108** | 2 |
| 6 | אשלי קול | 2001–2014 | **107** | 0 |
| 7 | בובי צ'רלטון | 1958–1970 | **106** | 49 |
| פרנק למפארד | 1999–2014 | 29 |
| 9 | בילי רייט | 1946–1959 | **105** | 3 |
| 10 | בריאן רובסון | 1980–1991 | **90** | 26 |
|

### מלכי השערים

**הארי קיין**, מלך השערים (62) בנבחרת אנגליה בכל הזמנים.

| דירוג | שם | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | **הארי קיין** | **2015–הווה** | **62** | 89 | 0.68 |
| 2 | ויין רוני | 2003–2018 | **53** | 120 | 0.44 |
| 3 | בובי צ'רלטון | 1958–1970 | **49** | 106 | 0.46 |
| 4 | גארי לינקר | 1984–1992 | **48** | 80 | 0.6 |
| 5 | ג'ימי גריבס | 1959–1967 | **44** | 57 | 0.77 |
| 6 | מייקל אואן | 1998–2008 | **40** | 89 | 0.45 |
| 7 | נאט לופטהאוס | 1950–1958 | **30** | 33 | 0.91 |
| אלן שירר | 1992–2000 | 63 | 0.48 |
| טום פיני | 1946–1958 | 76 | 0.39 |
| 10 | ויויאן וודוורד | 1903–1911 | **29** | 23 | 1.26 |
| פרנק למפארד | 1999–2014 | 106 | 0.27 |

מאמנים לפי סדר כרונולוגי
------------------------

מאמן הנבחרת הנוכחי, גארת' סאות'גייט
* אנגליהאנגליה וולטר וינטרבוטום (1946 - 1962)
* אנגליהאנגליה אלף ראמזי (1963 - 1974)
* אנגליהאנגליה דון ריווי (1974 - 1977)
* אנגליהאנגליה רון גרינווד (1977 - 1982)
* אנגליהאנגליה בובי רובסון (1982 - 1990)
* אנגליהאנגליה גרהאם טיילור (1990 - 1993)
* אנגליהאנגליה טרי ונבלס (1994 - 1996)
* אנגליהאנגליה גלן הודל (1996 - 1999)
* אנגליהאנגליה קווין קיגן (1999 - 2000)
* שוודיהשוודיה סוון גוראן אריקסון (2000 - 2006)
* אנגליהאנגליה סטיב מקלארן (2006 - 2007)
* איטליהאיטליה פאביו קאפלו (2007 - 2012)
* אנגליהאנגליה רוי הודג'סון (2012 - 2016)
* אנגליהאנגליה סם אלרדייס (2016)
* אנגליהאנגליהגארת' סאות'גייט (2016-)

סגל הנבחרת
----------

סגל נבחרת אנגליה למשחקי מונדיאל 2022

הנתונים נכונים ל-10 בדצמבר 2022 לאחר המשחק במסגרת רבע גמר גביע העולם 2022 נגד נבחרת צרפת

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | ג'ורדן פיקפורד | 7 במרץ 1994 | 50 | 0 | אנגליהאנגליה אברטון |
| 13 | שוער | ניק פופ | 12 במרץ 1997 | 10 | 0 | אנגליהאנגליה ניוקאסל יונייטד |
| 23 | שוער | ארון רמסדייל | 14 במאי 1998 | 3 | 0 | אנגליהאנגליה ארסנל |
|  |
| 2 | הגנה | קייל ווקר | 28 במאי 1990 | 73 | 1 | אנגליהאנגליה מנצ'סטר סיטי |
| 3 | הגנה | לוק שו | 12 ביולי 1995 | 28 | 3 | אנגליהאנגליה מנצ'סטר יונייטד |
| 5 | הגנה | ג'ון סטונס | 28 במאי 1994 | 64 | 3 | אנגליהאנגליה מנצ'סטר סיטי |
| 6 | הגנה | הארי מגווייר | 5 במרץ 1993 | 53 | 7 | אנגליהאנגליה מנצ'סטר יונייטד |
| 12 | הגנה | קיירן טריפייר | 19 בספטמבר 1990 | 40 | 1 | אנגליהאנגליה ניוקאסל יונייטד |
| 15 | הגנה | אריק דייר | 15 בינואר 1994 | 49 | 3 | אנגליהאנגליה טוטנהאם |
| 16 | הגנה | קונור קודי | 25 בפברואר 1993 | 10 | 1 | אנגליהאנגליה אברטון |
| 18 | הגנה | טרנט אלכסנדר-ארנולד | 7 באוקטובר 1998 | 18 | 2 | אנגליהאנגליה ליברפול |
| 21 | הגנה | בן וייט | 8 באוקטובר 1997 | 4 | 0 | אנגליהאנגליה ארסנל |
|  |
| 4 | קשר | דקלן רייס | 14 בינואר 1999 | 39 | 3 | אנגליהאנגליה ארסנל |
| 8 | קשר | ג'ורדן הנדרסון | 17 ביוני 1990 | 74 | 3 | ערב הסעודיתערב הסעודית אל-איתיפאק |
| 14 | קשר | קלווין פיליפס | 2 בדצמבר 1995 | 25 | 1 | אנגליהאנגליה מנצ'סטר סיטי |
| 19 | קשר | מייסון מאונט | 10 בינואר 1999 | 36 | 5 | אנגליהאנגליה מנצ'סטר יונייטד |
| 22 | קשר | ג'וד בלינגהאם | 29 ביוני 2003 | 22 | 2 | ספרדספרד ריאל מדריד |
| 26 | קשר | קונור גלאגר | 6 בפברואר 2000 | 4 | 0 | אנגליהאנגליה צ'לסי |
|  |
| 7 | קיצוני | ג'ק גריליש | 10 בספטמבר 1995 | 29 | 2 | אנגליהאנגליה מנצ'סטר סיטי |
| 9 | חלוץ | הארי קיין (קפטן) | 28 ביולי 1993 | 87 | 61 | גרמניהגרמניה באיירן מינכן |
| 10 | קיצוני | ראחים סטרלינג | 8 בדצמבר 1994 | 82 | 20 | אנגליהאנגליה צ'לסי |
| 11 | חלוץ | מרקוס רשפורד | 31 באוקטובר 1997 | 51 | 16 | אנגליהאנגליה מנצ'סטר יונייטד |
| 17 | קיצוני | בוקאיו סאקה | 5 בספטמבר 2001 | 24 | 11 | אנגליהאנגליה ארסנל |
| 20 | קיצוני | פיל פודן | 28 במאי 2000 | 22 | 4 | אנגליהאנגליה מנצ'סטר סיטי |
| 24 | חלוץ | קאלום וילסון | 27 בפברואר 1992 | 6 | 2 | אנגליהאנגליה ניוקאסל יונייטד |
| 25 | חלוץ | ג'יימס מדיסון | 13 בנובמבר 1996 | 1 | 0 | אנגליהאנגליה טוטנהאם הוטספר |

קישורים חיצוניים
----------------

ויקישיתוף מדיה וקבצים בנושא **נבחרת אנגליה בכדורגל** בוויקישיתוף
* 

* אתר האינטרנט הרשמי של נבחרת אנגליה בכדורגל (באנגלית)
* נבחרת אנגליה בכדורגל, ברשת החברתית פייסבוק

* נבחרת אנגליה בכדורגל, ברשת החברתית אקס (טוויטר)

* נבחרת אנגליה בכדורגל, ברשת החברתית אינסטגרם

* נבחרת אנגליה בכדורגל, ברשת החברתית טיקטוק

* נבחרת אנגליה בכדורגל, סרטונים בערוץ היוטיוב
* יעקב זיו, הג'וב האיטלקי: קאפלו ואנגליה מוכנים להילחם בסטיגמה, באתר nrg‏, 19 במאי 2010
* עמרי לוין, It's Coming Home - נבחרת אנגליה בגמר אליפות אירופה, יס מיניסטר, 11 ביולי 2021

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל
3. ↑  Football, fascism and England's Nazi salute, אתר BBC, ב-22 בספטמבר 2003
4. ↑  The Day England's Footballers Gave the Nazi Salute, באתר vice.com‏, 22 במאי 2016

| כדורגל באנגליה אנגליהאנגליה |
| --- |
| ניהול | התאחדות הכדורגל האנגלית • קבוצות • אצטדיונים • רשימת תחרויות |
| תחרויות ליגה | פרמייר ליג • הפוטבול ליג **(צ'מפיונשיפ • הראשונה • השנייה)** • מערכת הליגות הלאומית **(נשיונל ליג • ליג דרום • ליג צפון)** • הפרמייר ליג הצפונית • הליגה הדרומית • הליגה האיסטמיאנית • מבנה הליגות |
| תחרויות גביע | גביע ה-FA • גביע הפוטבול ליג • מגן הקהילה • פרס הפוטבול ליג • פרס ה-FA • גביע ליגת קונפרנס • אגרטל ה-FA • הגביע הבין-ליגתי של ה-FA |
| נבחרות | הנבחרת הלאומית • הנבחרת הצעירה • נבחרת הנשים |
| כדורגל נשים | הסופר ליג • הצ'מפיונשיפ לנשים (**בעבר**: פרמייר ליג הנשים) • גביע ה-FA לנשים • גביע הליגה לנשים • מגן הקהילה לנשים • גביע הליגה הלאומית לנשים |
| פרסים | היכל התהילה של הכדורגל האנגלי • שחקן העונה בפרמייר ליג • כדורגלן השנה (התאחדות שחקני הכדורגל) • כדורגלן השנה (התאחדות עיתונאי הכדורגל) • הכדורגלן הצעיר של השנה • כפפת הזהב בפרמייר ליג • מאמן העונה • שער העונה • מאמן החודש • שחקן החודש • שער החודש • הצלת החודש |

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 1fd8dfc0-12b3-485e-8c4d-a49ec4fb7de1

 |